Tehotenstvo
Dobrý deň je možné že môžem byť tehotná užívam lindynette 30 ale žiaľ som si zabudla dat tabletku co som si dala o 2 dní neskôr 2 naraz som mat večer  krv .výtok ale večer bol nechránený sex je možné ze môžem byt tehotna ked som mala plodné dní.ms mam ešte len dostať.ale nieje mi dobre. ďakujem
Dobrý deň,
ďakujeme za Vašu otázku.
Ak sa užitie tablety oneskorilo o viac než 12 hodín, antikoncepčná ochrana môže byť narušená. V takom prípade je potrebné užiť poslednú vynechanú tabletu, len čo si spomeniete, aj keď to znamená, že musíte užiť 2 tablety naraz. Odvtedy sa pokračuje v užívaní tabliet vo zvyčajnom čase. Počas nasledujúcich 7 dní užívania tabliet sú však potrebné dodatočné antikoncepčné opatrenia. Ak ste ich nedodržali a máte podozrenie o tom, že môžete byť tehotná, odporúčam Vám si urobiť tehotenský test. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Na trhu sú však dostupné aj
tehotenské testy s vysokou cistlivosťou
, ktoré je možné vykonať najskôr 5 dní pred očakávanou menštruáciou, pričom presnosť výsledku sa pohybuje okolo 65%. Ďalšou možnosťou je navštíviť vášho gynekológa, ktorý vám spraví potrebné vyšetrenia a s určitosťou tehotenstvo potvrdí/vylúči.
Prajem pekný zvyšok dňa.
S pozdravom
PharmDr. Veronika Kiabová